Die Spooragentskap vat Departement hof toe | Die Vryburger
Die Passasier spoor-agentskap van Suid-Afrika (Prasa) is besig met ’n regsaksie teen die Departement van Openbare werke. Die regsgeding gaan oor ’n onbetaalde rekening van sowat R26 miljoen wat sedert 2007 uitstaande is.
Prasa het gesê die betrokke Departement skuld dié bedrag vir werk wat tussen 2007 en 2008 gedoen is.
Luidens ’n brief wat Prasa se uitvoerende hoof, Lucky Mon¬tana, gedurende Maart 2012 aan die betrokke departement gestuur het, het Prasa se ¬eiendomsafdeling, die kontrak gehad om ’n oudit van die Departement se eiendomme te doen. Sowat 70,000 eiendomme is ondersoek en nagegaan wat daarna in ’n bateregister aangeteken is.
Prasa het reeds in Oktober 2008 ’n rekening gestuur vir R26,04miljoen, wat nie betaal is nie. 11 strafsake teen Eskom-saboteurs | Netwerk24
Deur Francois Williams 13 September 2018 09:59
Die polisie ondersoek 11 strafsake teen werknemers van Eskom weens die sabotasie, intimidasie en geweld van die onwettige staking in Junie en Julie by kragstasies.
Eskom-kragdrade met sonsondergang. Foto: Jaco Marais
Die klagte sluit in bomdreigemente, diefstal, sabotasie, brandstigting, kwaadwillige skade aan kritieke infrastruktuur en eiendom, openbare geweld, intimidasie en huisbraak met die doel om toerusting te beskadig.
Die situasie het plek-plek tot kragonderbrekings en geskeduleerde beurtkrag gelei.
Dit blyk uit ’n skriftelike antwoord van Pravin Gordhan, minister van openbare ondernemings, op ’n parlementêre vraag van Mosiuoa Lekota, leier van Cope.
Volgens Gordhan het Eskom begin om werknemers wat hulle skuldig gemaak het aan dié oortredings, te identifiseer deur videomateriaal en inligting van slagoffers.
In KwaZulu-Natal is vier sake aanhangig gemaak by die polisiekantore in Richmond, Wartburg, Umkomaas en Margate. Dit hou almal verband met huisbraak met die doel om toerusting te beskadig en sabotasie by vier Eskom substasies.
Daar word ook klagte van bomdreigemente by Alexandra Road en Empangeni ondersoek.
In Mpumalanga is klagte van diefstal en sabotasie by die Matla-steenkoolkragstasie by die Kriel-polisiekantoor ingedien, ’n saak van kwaadwillige beskadiging van eiendom by die Hendrina-kragstasie, bomdreigement by die Duvha-kragstasie, kwaadwillige skade aan kritieke infrastruktuur by die Tutuka-kragstasie, brandstigting by die Kusile-kragstasie, openbare geweld by die Grootvlei-kragstasie, en twee sake van intimidasie en kwaadwillige skade aan eiendom by die Arnot-kragstasie.
Dit kom nadat Eskom volgehou het dat hy ondanks die vakbonde NUM en Numsa se eise sal volhou om dissiplinêr op te tree teen werknemers wat die wet oortree het. Die vakbonde het eers gedreig hulle sal nie die loonooreenkoms met Eskom onderteken as Eskom nie die vervolging van saboteurs laat vaar nie.
In een geval by die Arnot-kragstasie het die “slagoffer geweier om strafregtelike klagte in te dien” in ’n voorval waarin intimidasie en kwaadwillige skade aan eiendom plaasgevind het, en dié saak is gesluit, het Gordhan gesê.
Meer oor: Eskom | Mosiuoa Lekota | Pravin Gordhan | Elektrisiteit | Sabotasie | Beurtkrag | Staatsondernemings | Krag